Berlingske Tidende, 1812-09-18
Paris, den 7de September. Den store Armees 14de Bulletin Smolensk, den 23de August. Smolensk kan ansees for en af Ruslands skiønne Stæder. Uden de Krigstildragelser, som have stukket den i Brand og fortæret en Mængde Magasiner med Colonialvare, vilde den have været en vigtig Hielpekilde for Armeen. Ogsaa i dens nærværende Tilstand vil den, i militair Henseende, være til stor Nytte. Endnu har den store Huse, som ere beqvemme til Hospitaler. Provindsen Smolensk er smuk og frugtbar, og vil forskaffe mange Hielpemidler til at faae Levnetsmidler og Fourage. - Efter Krigens Udbrud vilde Russerne oprette en Milits af livegne Bønder, som de bevæbnede med slette Piqver, Femtusinde saadanne Bønder vare allerede forsamlede, og tiente til Spot og Latter for den russiske Armee selv. Man havde ladet bekiendtgiøre ved Parol, at de Franske skulde finde deres Grav i Smolensk, og at man, hvis man holdt det for tienligt at rømme Polen, maatte levere et Slag ved Smolensk, for ikke at lade dette Bølværk for Rusland komme i vore Hænder. - Domkirken i Smolensk er en af de navnkundigske græske Kirker i Rusland. Det biskoppelige Palais udgiør ligesom en egen By. Heden er overordentlig: Thermometret stiger til 26 Grader; det er hedere end i Jtalien. - Fægtningen ved Polotsk. Efter Fægtningen ved Drissa opstillede Hertugen af Regio (Ondinot), som vidste, at den fiendtlige General Wittgenstein, havde forstærket sig med tolv Trediebatailloner af Danaburgs Garnison, og vilde lokke ham til en Fægtning paa denne Side Desileen nedenfor Polotsk, det andet og slette Corps i Slagorden nedenfor Polotsk. General Wittgenstein fulgte ham, angreb ham den 16de og 17de, og blev eftertrykkelig drevet tilbage. Wredes bayerske Division af 6te Corps har udmærket sig. J det Øieblik Hertugen af Regio gjorde sine Anordninger, for at nytte Seiren og drive Fienden op imod Desileen, blev han saaret i Skulderen af en Stykkugle. Hans Saar, som er betydeligt, har nødt ham at lade sig føre til Willa, men det tegner ikke til at være af foruroligende Følger. General Grev Gouvion St. Cyr har taget Commanden over 2det og 6te Corps. Den 17de om Aftenen havde Fienden trukket sig tilbage paa hiin Side Desileen. General Verdier er bleven saaret. General Maison er bleven udnævnt til Divisionsgeneral, og har taget Commandoen over hans Division efter ham. Vort Tab er anslaaet til 1000de Mand Dræbte og Saarede. Russernes Tab er een Gang saastort, man har taget 500 af dem til Fange. Den 18de, Kl. 4 og Eftermiddagen, har General Gouvion St. Cyr, som commanderer 2den og 6te Division, rykket frem mod Fienden, og ladet hans høire Fløi angribe af General Wredes bayerske Division. Fægtningen begyndte paa hele Linien; Fienden, blev aldeles slaaet, og forfulgt to Lieues, saameget Dagen tillod. Tyve Kanoner og 1000 Fanger ere blevne i den franske Armees Magt. Den bayerske General Deroy er bleven saaret. - Fægtningen ved Valontina. Den 19de ved Daggry, da Broen var færdig, rykkede Marschal, Hertugen af Elchingen over paa høire Bred af Onieper, og fulgte Fienden. Een Lieue fra Byen mødte han den sidste Afdeling af den fiendtlige Arriergarde. Det var en Division af 5 til 6000 Mand, stillede paa skiønne Høider. Han lod dem angribe med Bajonetten af 4de Linieinfanterieregiment og 72de Linieregiment. Stillingen blev borttaget, og vore Bajonetter bedækkede Valpladsen med Døde. 3 til 400 Fanger faldt i vor Magt. De fiendtlige Flygtninge trak sig tilbage til den anden Afdeling af deres Arriergarde, som var stillet paa Valontinas Høider. Den første Stilling blev borttaget af 18de Linieregiment, og henimod Kl. 4 om Eftermiddagen begyndte Musketilden mod heele Fiendens Arriergarde, der udgjorde omtrent 15000 Mand. Hertugen af Abrantes var gaaet over Dieper to Lieues paa høire Side af Smølensk; har kom Fienden i Ryggen. - Han kunde, ved at rykke frem med Bestemthed, afskiære Landeveien til Moskov og giøre denne Arriergardes Retirade vanskelig. Jmidlertid kom de øvrige Afdelinger af den fiendtlige Armee, som vare i Nærheden og erfarede dette vort første Angrebs Held og Hurtighed, tilbage. Fire Divisioner rykkede saaledes frem, for at understøtte deres Arriergarde, blandt andet Grenadeerdivisionen, der hidtil endnu ikke havde deeltaget i nogen Fægtning. 5 til 6,000 Mand Cavallerie udgjorde deres høire Fløi, med dens deres venstre var dækket af Skove, som vare besatte med Skarpskytter. Fienderne havde største Fordeel af at holde denne Stilling, saalænge muelig; den var overmaade skiøn og syntes indtagelig. Vi ansaae det for ikke mindre vigtigt at fratage dem den, for at paaskynde deres Rettrade, og bringe alle de Vogne med Saarede og anden Bagage, hvis Bortførsel Arriergarden dækkede, i von Magt. Dette gav Anledning til Valontinafægtningen, en af de skiønneste Krigstildragelser i vor Militairhistorie. Kl. 6 om Aftenen rykkede Divisionen Gudin, der var bleven sendt for at understøtte det tredie Corps, saasnart man blev den store Undsætning vaer, Fienden havde sendt sin Bagtogt, frem i Colonne mod Centrum af den fiendtlige Stilling, understøttedes af General Ledrus Division, og, borttog efteren Times Fægtning, Stillingen. General Grev Gudin, som kommed Divisionen, blev strax i Begyndelsen af Fægtningen truffet af en Kugle, der tog ham Laaret bort; han døde en ærefuld Død. Dette Tab er føleligt. General Guden var en af Armeens meest udmærkede Officerer; har var hæderværdig for sine moralske Egenskaber, saavelsom for sin Kiækhed og Uforsagthed. General Gerard har taget Commanden over hans Division. Man regner, at Fienden har 18 dræbte eller saarede Generaler, een General er gjort til Fange. Dagen derpaa, Kl. 3 om Morgenen, uddeelte Keiseren paa Valpladsen, Belønninger til alle de Regimenter, der havde udmærket sig, og da det 127de, der er et nyt Regiment, har holdt sig vel, har H. M. tilstaaet det den Rettighed at have en Ørn; en Rettighed, der ikke havde endnu, da det hidtil ikke havde været i noget Slag. Disse Belønninger, uddeelte paa Valpladsen midt iblandt Døde, Døende, Sørgelevninger og Seierstrophæer, gave et virkelig krigersk og majestætisk Syn. Fienden har efter denne Fægtning saaledes ilet med sit Tilbagetog, at vore Tropper den 20de lagde 8 Lieues tilbage, uden at kunne træffe Kosakker, medens de overalt opsankede Saarede og Efterslæbere. Vort Tab i Valontinafægtningen var 600 Døde og 2600 Qvæstede. Fiendens, som Valdpladsen bevidner, er tredobbelt. Vi have gjort 1000de Fanger, meest Saarede. Saaledes ere de to eeneste russiske Divisioner, der ikke i de foregaaende Fægtninger ved Mohilow, Ostrovn, Krasnoi og Smolensk vare slagne, nu blevet det i Fægtningen ved Valontina. Alle Efterretninger stadfæste, at Fienderne i al Jil trække sig adMoskow til, at deres Armee i de forrige Fægtninger har tabt betydelig, og at den desuden lider meget ved Desertion. Polakkerne desertere med de Ord: I have, uden at fægte, ladet os i Stikken; hvad Ret have J nu til at fordre, at vi skulle forblive under Eders Faner, De russiske Soldater fra Provindserne Mohilow og Smolensk benytte ligeledes deres Landsbyers nære Beliggenhed, til at desertere og udhvile sig i deres Fædreneland. - Divisionen Gudin angreb med saadan Uforsagthed, at Fienden troede det var den Keiserlige Garde. Dette er med eet Ord den skiønneste Lovtale for det 7de lette Infanterieregiment, og det 12te, 21de og 127de Linieregiment, som udgiøre denne Division. - Fægtningen ved Valontina kunde ogsaa kaldes et Slag, da over 80,000 Mand toge Deel deri. Det er i det mindste en Avantgardefægtning af første Rang. - General Grouchy, som var afsendt med sit Corps paa Veien til Donkovtchina, fandt alle Landsbyerne fulde af Døde og Saarede, og tog 3 Transporter og 900 Saarede. Kosakkerne have i Liozua overfaldet et Hospital med 200 wartembergske Syge, som man havde forsømt at føre til Witepsk. - Midt under alle disse Ulykker høre Russerne dog ikke op med at synge Te Deum. De forvandle alt til Seier.